Krister Sørgård

Krister Sørgård (født 1970) er en norsk tidligere langrennsløper og langrennstrener.

Sørgård tilhørte norgeseliten fra 1992 til 2001, uten noen gang å ta steget helt opp i verdenstoppen. Han debuterte i verdenscupen ved å bli nr 25 på femmila i Vang (flyttet fra Holmenkollen) i 1992. I NM 1992 tok han bronse på 50 km og han deltok på Kirkenes og Omegn Skiklubb sitt vinnerlag i 3 × 10 km stafett, sammen med Vegard Ulvang og Magne Hellerud.

Han deltok i VM 1993 med en 10.-plass på jaktstarten som beste resultat. I 1996 fikk han sin eneste pallplassering i verdenscupen da han ble nr. 2 på femmila i Holmenkollen. I 1998 tok han NM-gull 15 km jaktstart og sølv på 30 km klassisk.

Våren 2003 overtok han som hovedtrener for det norske herrelandslaget i langrenn. Han hadde stor suksess i sitt første VM (Oberstdorf 2005), der det norske herrelaget tok tre gull og avsluttet med tredobbelt på den klassiske femmila. Ett år senere slet det norske laget i OL i Torino, og Sørgård ble utsatt for sterk kritikk, blant annet på grunn av laguttaket, da han hverken tok ut noen av skiskytterne eller Petter Northug jr til troppen.– Valgte riktig lag , Nettavisen 19.2.2006

Til tross for kritikken mot Sørgård var det likevel overraskende da han våren 2006 trakk seg som landslagstrener for å lede en bilforretning på Hønefoss.Krister Sørgård slutter i Norges Skiforbund , Norges Skiforbund 18. april 2006 Morten Aa Djupvik overtok som hovedtrener etter Sørgård.

 Medaljer i norske mesterskap 
Plassering Øvelse ÅrGull  15 km jaktstart  1998Gull  Stafett  1992Sølv  30 km langrenn  1998Sølv  Stafett  2001Bronse  30 km langrenn  1993Bronse  50 km langrenn  1992, 1994, 1999

 Referanser 

 Eksterne lenker 


Kategori:Norske langrennsløpere
Kategori:Norgesmestere i langrenn
Kategori:Norske langrennstrenere